open-index/open-wikipedia-markdown huggingface dataset:
יחסי אל סלוודור – צרפת

**יחסי אל סלוודור–צרפת** הם היחסים הנוכחיים וההיסטוריים בין רפובליקת אל סלוודור לרפובליקה הצרפתית. שתי המדינות חברות באו"ם.

## היסטוריה
בשנת 1841, אל סלוודור קיבלה את עצמאותה לאחר פירוק הפרובינציות המאוחדות של מרכז אמריקה. ב-2 בינואר 1858, אל סלוודור וצרפת כוננו יחסים דיפלומטיים עם חתימת חוזה ידידות, מסחר וניווט. זמן קצר לאחר מכן היגרו כמה צרפתים לאל סלוודור. בשנת 1943 פרסם הסופר הצרפתי אנטואן דה סנט-אכזופרי את הנסיך הקטן. הספר נכתב בהשראת אשתו הסלוודורית של סנט-אכזופרי, קונסואלו דה סנט-אכזופרי, כאשר כוכב הלכת הביתי הקטן של הנסיך קיבל השראה מאל-סלוודור.

בשנת 1981, במהלך מלחמת האזרחים באל סלוודור, צרפת (יחד עם מקסיקו) הכירה בכך שהמורדים הסלוודוריים (FMLN) מייצגים מגזר באוכלוסייה, ולכן הייתה להם הזכות להשתתף בפתרון פוליטי למלחמת האזרחים. זו הייתה הפעם הראשונה ששתי ממשלות, מבלי לנתק את היחסים הדיפלומטיים עם החונטה של אל סלוודור, הכירו רשמית בקיומו של כוח אופוזיציה לגיטימי שעליו להשתתף בכל פתרון למשבר. שלום הושג בין ה-FMLN לבין ממשלת אל סלוודור עם חתימת הסכמי השלום של צ'פולטפק  בשנת 1992. בשנת 2012, ציינה צרפת את יום השנה העשרים לחתימת הסכמי השלום בפריז והשתתף בה שר החוץ הסלוודורי, הוגו מרטינס.

שתי המדינות מקיימות דיאלוג צמוד בנושא שילוב אזורי באמריקה המרכזית, ביטחון דמוקרטי, ממשל תקין, שלטון החוק וכן סיוע בפיתוח; בין יתר הנושאים. באוקטובר 2013 חגגו שתי המדינות 155 שנות יחסים דיפלומטיים. באפריל 2016 ביקר השליח הצרפתי, ז'אן-פייר בל, באל סלוודור ונפגש עם נשיא אל סלוודור סלוודור סאנצ'ס סרן. באוקטובר 2016 ביקר שר החוץ הסלוודורי, הוגו מרטינס, בביקור שני בצרפת, שם חתם על הסכם בין שתי המדינות להקל על פעולות המימון באל סלוודור של פרופרקו, חברה בת של הסוכנות לפיתוח צרפתית (AFD).

## שיתוף פעולה תרבותי וחינוכי
שמאל|ממוזער|שגרירות אל סלוודור בפריז
שיתוף פעולה דו-צדדי בין שתי המדינות מוקדש בעיקר לקידום השפה הצרפתית, חילופי תרבות והכשרה באוניברסיטאות באל סלוודור. ממשלת צרפת תומכת ב-Lycée Français de San Salvador (המכונה גם *בית הספר התיכון Consuelo et Antoine de Saint-Exupéry*), עם יותר מ-1,300 תלמידים. יתר על כן, קיים סניף של ארגון "אליאנס פראנסז" בסן סלוודור המבטיח הכשרת מורים דוברי צרפתית.

ביוני 2017 חתמו שתי המדינות על הסכם מסגרת לשיתוף פעולה תרבותי, אוניברסיטאי, מדעי וטכני. במרץ 2018 חתמו שתי המדינות גם על הסכם להכרה הדדית בתעודות. בשנת 2019 היו 230 סטודנטים סלוודוריים שלמדו לימודים גבוהים בצרפת. סלוודורים מהווים את קבוצת הסטודנטים הגדולה ביותר ממרכז אמריקה בצרפת.

## נציגויות דיפלומטיות
* אל סלוודור מחזיקה בצרפת שגרירות בפריז.
* צרפת מחזיקה באל סלוודור שגרירות בסן סלוודור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Addicted to You (שיר של אביצ'י)

**Addicted to You** הוא סינגל של התקליטן ה-DJ והמפיק המוזיקלי השוודי אביצ'י, בשיתוף פעולה עם הזמרת האמריקאית אודרה מיי. השיר נכתב על ידי אביצ'י, ערש פורנורי, מק דייוויס וג'וש קרייצ'יק שהופיעו באלבום אולפני הבכורה של אביצ'י, *[[True (אלבום של אביצ'י)|True]]* כשהוא שוחרר מאוחר יותר כסינגל הרביעי. "Addicted to You" שודר לראשונה לראשונה ברדיו האוסטרלי ב-23 בנובמבר 2013. סינגל דיגיטלי של רמיקס לשיר יצא לאקרנים ב-11 במרץ 2014.

## וידאו קליפ
את הקליפ ביים סבסטיאן רינגלר וצולם בגליווארה ובווקסולם. בהשראת סיפורם של בוני וקלייד בשנות השלושים. הקליפ מתחיל באישה שעובדת בבר כמלצרית (אותה מגלמת מדלן מינו מרטין). במקביל נכנסת אישה בלונדינית (אותה מגלמת חדדה שטירנסטד) ומבקשת לשתות. היא לוגמת מהמשקה ואז זורקת את הכוס אל הקיר מאחורי הבר. דבר המושך את תשומת הלב של הלקוחות ומאפשר למלצרית וללקוחה לדרוך את נשקן ולשדוד את הבר. לאחר מכן הן מסיירות בדרכים המושלגות במכונית. כשהן מגיעים בלילה לבית, הן נשכבות על מיטה ומתחבקות.

לאחר מכן הן שודדות בנק ולאחר ביצוע השוד הן מתחילות להתנשק בלהט כשהן עמודות על השולחן והלקוחות המפוחדים עדיין נמצאים בתוך הבנק. האישה הבלונדינית מניחה חומר נפץ על דלת הכספת, אך המשטרה מגיעה וצלף יורה בה. לבסוף, חברתה האבלה מחליטה לנקום על ידי הורדת חומר הנפץ מהכספת, בריצה לשוטרים הממתינים בחוץ, הוא מבצעת פיגוע התאבדות, ומפוצצת את כולם.

## קרדיטים
; מוזיקאים
* אודרה מיי – שירה
* אביצ'י – כתיבה, הפקה
* ערש פורנורי – כתיבה, הפקה

; קרדיטים נוספים
* מק דייוויס – כתיבה
* ג'וש קרייצ'יק – כתיבה

## מיקומי שיא

## קישורים חיצוניים

קטגוריה:שירי אביצ'י
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שנכתבו על ידי ארש פורנורי
קטגוריה:שירים שהופקו על ידי אביצ'י
קטגוריה:בלדות נשמה
קטגוריה:סינגלים שהגיעו למקום הראשון בפולין
קטגוריה:שירי זהב בניו זילנד
יחסי אל סלוודור – הממלכה המאוחדת

ממוזער|שגרירות אל סלוודור בלונדון
**יחסי אל סלוודור–הממלכה המאוחדת** הם היחסים הנוכחיים וההיסטוריים בין רפובליקת אל סלוודור לממלכה המאוחדת של בריטניה הגדולה וצפון אירלנד. שתי המדינות חברות באו"ם.

## סקירה כללית
היחסים המדיניים הדו-צדדיים בין שתי המדינות כוננו בשנת 1834. בשנת 2003 סגרה בריטניה את שגרירותה בסן סלוודור, אולם בשנת 2012 פתחה שם את שגרירותה מחדש.

## נציגויות דיפלומטיות
* אל סלוודור מחזיקה בבריטניה שגרירות בלונדון.
* בריטניה מחזיקה באל סלוודור שגרירות בסן סלוודור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ניקלאס דורש

**ניקלאס דוֹרְש** (בגרמנית: **Niklas Dorsch**; נולד ב-15 בינואר 1998) הוא כדורגלן גרמני המשחק בעמדת הקשר בפ.צ. היידנהיים מהבונדסליגה.

## קריירת מועדונים

במהלך שנותיו של דורש במחלקות הנוער, הוא שיחק במחלקת הנוער של באיירן מינכן, כשב-1 ביולי 2016, הוא חתם על חוזה לשנתיים בקבוצה הבוגרת של המועדון. בעונת 16–2015, הוא שיחק בקבוצת המילואים של המועדון, כשאת שערו הראשון כבש ב-17 ביולי 2016 במסגרת המשחק הראשון של העונה הבאה. ב-28 באפריל 2018, הוא הופיע לראשונה בקבוצה הבוגרת של המועדון במסגרת ניצחון הבונדסליגה הביתי 1–4 על איינטרכט פרנקפורט. דורש כבש את השער הראשון בהתמודדות, כשעשה זאת לאחר שקיבל בישול מסנדרו וגנר בדקה ה-43.

ב-23 במאי 2018, דורש עבר לפ.צ היידנהיים מהבונדסליגה השנייה בהעברה חופשית בחוזה לשלוש שנים.

ב-22 ביולי 2020, דורש הצטרף לגנט מהליגה הבלגית בחוזה לארבע שנים.

ב-8 ביולי 2021 חתם באאוגסבורג לחמש שנים. ב-14 באוגוסט ערך הופעת בכורה בהפסד 0–4 להופנהיים. ב-10 בדצמבר כבש שער בכורה בניצחון 0–2 על פ.צ. קלן. דורש שיחק באאוגסבורג שלוש עונות מלאות, בכולן סיימה הקבוצה בחלק התחתון של הטבלה.

את עונת 2024/25 פתח דורש באאוגסבורג, אך אחרי מחזור אחד חתם לארבע שנים בפ.צ. היידנהיים, בה כבר שיחק בעבר.

## תארים
### קבוצתיים
;באיירן מינכן
* בונדסליגה (1): 2017/18
* הסופר קאפ הגרמני (2): 2016, 2017

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני גנט
קטגוריה:כדורגלני אאוגסבורג
קטגוריה:כדורגלני פ.צ. היידנהיים
קטגוריה:גרמנים שנולדו ב-1998
Reggaetón Lento (Bailemos)

***' (ב[[עברית]]: '''רגאטון איטי (ריקוד)''') הוא [[סינגל]] שהוקלט על ידי [[להקת בנים|להקת הבנים]] הלטינית [[CNCO]], מתוך [[אלבום בכורה|אלבום הבכורה]] שלה, ''Primera Cita''. השיר יצא לאור ב-[[7 באוקטובר]] [[2016]], על ידי [[חברת התקליטים]] סוני מיוזיק לטין, כסינגל השלישי מתוך האלבום.

השיר הפך ללהיט בינלאומי, כאשר כבש את צמרות המצעדים שבצ'ילה, בולגריה, מקסיקו, ואקוודור.
== רקע וכתיבה ==
השיר נכתב על ידי אריק פרס, ג'דאן אנדינו, חורחה קלאס וישוע קמאצ'ו והופק על ידי פרס, קלאס ולואיס אנג'ל אוניל. [[איגוד תעשיית ההקלטות המקסיקני]] העניק לשיר את תוארי הזהב, פלטינה ויהלום, על מכירות של למעלה מ-390,000 עותקים במדינה, מה שהופך אותו לאחד מהשירים הנמכרים ביותר במקסיקו באותה השנה בה יצא.

בסמוך לצאתו, עלה השיר לרשת [[הזרמת מדיה|הזרמת המדיה]] [[ספוטיפיי]], תוך שהצליח לצבור שם למעלה מ-530 מיליון השמעות.

== וידאו קליפ ==
הווידאו קליפ הרשמי של "" יצא לאור באותו היום של צאת השיר כסינגל. בקליפ רואים את בני הלהקה משחקים [[באולינג]], תוך שהם מנסים להרשים כמה [[אישה|בנות]]. הקליפ גם מציג את כל חברי הלהקה בנפרד, כשהם מבצעים את הכוראוגרפיה וקטע השירה שלהם.

נכון לאוקטובר 2020, מונה הצפיות של הקליפ עומד על למעלה מ-1.6 מיליארד צפיות.

== מיקומי שיא ==


== נתוני מכירות ==


== היסטוריית יציאות לאור ==


==  ==

***' (בעברית: **רגאטון איטי (רמיקס)**) גרסת הרמיקס השנייה לשיר כוללת שירה נוספת של להקת הבנות הבריטית ליטל מיקס. הוא הופץ ב-18 באוגוסט 2017. השיר הופיע לראשונה במקום החמישי במצעד הסינגלים הבריטי והפך לשיר הראשון של CNCO שנכנס לעשירייה הפותחת במצעד.

הוא נכלל במהדורה המחודשת של אלבום האולפן הרביעי של ליטל מיקס *[[Glory Days: The Platinum Edition]]* ואלבום האולפן השני של CNCO.

### רקע
על הרמיקס הכריזו שתי הלהקות ברשתות החברתיות שלהן יום לפני צאתו הרשמית, תוך שמגזין הבילבורד טענו שהוא יהיה "ענק".

### וידאו קליפ
הקליפ לרמיקס הופץ ב-18 בספטמבר 2017, בערוץ היוטיוב של ליטל מיקס. את הקליפ ביים מארק קלספלד והוא מציג את שתי הלהקות כשהן מבצעות תנועות ריקוד שונות.

### הופעה
שתי הלהקות ביצעו את הסינגל לראשונה בטלוויזיה במהלך גמר העונה ה-14 של אקס פקטור, ב-3 בדצמבר 2017.

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2017
קטגוריה:שירי CNCO
קטגוריה:שירי ליטל מיקס
קטגוריה:שירים באנגלית
קטגוריה:שירים בספרדית
קטגוריה:שירים על מוזיקה
קטגוריה:שירים על ריקודים
קטגוריה:סינגלים שהגיעו למקום הראשון ברומניה
קטגוריה:שירי יהלום במקסיקו
קטגוריה:סינגלים בהוצאת סוני מיוזיק לטין
נונאטאק סווארתהאוזן

**נונאטאק סווארתהאוזן** או **נונאטאק סבראתהאוזן** (באנגלית: **Svarthausen Nunatak**) הוא נונאטאק כהה משונן, באזור חוף אינגריד כריסטנסן, בארץ הנסיכה אליזבת, שבאנטארקטיקה.

הנונאטאק ממוקם לגדתו המערבית של קרחון פולאר טיימס; 6.5 קילומטרים דרומית - דרום-מזרחית להר קרולין מיקלסן.

גובהו של הנונאטאק 125 מטרים מעל פני הים.

## היסטוריה
### גילוי ומיפוי הנונאטאק

הנונאטאק מופה בהתבסס על תצלומי אוויר על ידי משלחת לארס כריסטנסן, בעונת המחקר (הקיץ האנטארקטיקה) 1936–1937.

### מקור השם

שמו של הנונאטאק ניתן לו על ידי אנשי משלחת לארס כריסטנסן.

שמו של הנונאטאק תיאורי - בשל צבעו הכהה, והיותו משונן.

משמעות השם "סווארתהאוזן" בנורווגית - "הראש השחור".

## לקריאה נוספת

• J.W. Sheraton, L.P. Black, M.T. McCulloch, **[https://www.sciencedirect.com/science/article/abs/pii/0301926884900433 Regional geochemical and isotopic characteristics of high-grade metamorphics of the Prydz bay area: The extent of proterozoic reworking of Qrchaean continental crust in East Antarctica]**, Precambrian Research Volume 26, Issue 2, November 1984, Pages 169-198 https://doi.org/10.1016/0301-9268(84)90043-3

## קישורים חיצוניים
* נונאטאק סווארתהאוזן באתר הסקר הגאולוגי של ארצות הברית
* נונאטאק סווארתהאוזן באתר הגאזט האנטארקטי של ממשלת אוסטרליה
* נונאטאק סווארתהאוזן באתר הגאזט האנטארקטי המשווה SCAR של ממשלת אוסטרליה
* מפת אזור נונאטאק סווארתהאוזן

## הערות שוליים

סווארתהאוזן
סווארתהאוזן
IntelliJ IDEA

**IntelliJ IDEA** היא סביבת פיתוח משולבת שכתובה ב-Java, ב-Kotlin ובספריה הגרפית Swing של Java. היא פותחה על ידי תאגיד התוכנה הצ'כי JetBrains (ששמו הקודם היה IntelliJ), אשר ידוע בפיתוחן של סביבות פיתוח משולבות כגון Pycharm – לפיתוח בשפת פייתון, Rider – לפיתוח בסביבת מיקרוסופט (J#, סי שארפ, וכו׳), PhpStorm – לפיתוח ב-PHP ו-Webstorm.

ל-IntelliJ ישנן שלוש מהדורות:
* **IntelliJ Education** – סביבת פיתוח משולבת חינמית לצורכי למידה.
* **IntelliJ Community** – לפיתוח במכונה הווירטואלית של ג'אווה (JVM) ובמערכת ההפעלה אנדרואיד (חינמית).
* **IntelliJ Ultimate** – פיתוח enterprise ו-web, בתשלום. 

## היסטוריה
הגרסה הראשונה של IntelliJ IDEA שוחררה בינואר 2001, והייתה לאחת מסביבות הפיתוח הראשונות של Java בעלות פיצ'רים מתקדמים כגון ניווט בקוד ושיפור קטעי קוד תוך כדי שמירה על משמעותם (באנגלית: Code Refactoring ).

בשנת 2010, מגזין טכנולוגית המידע InfoWorld דירג את IntelliJ במקום הראשון מתוך ארבע סביבות הפיתוח של Java:
Eclipse, IntelliJ IDEA, NetBeans ו־JDeveloper.

בדצמבר 2014, הכריזה Google על שחרור גרסה 1.0 של Android Studio – הגרסה היציבה ראשונה של סביבת הפיתוח המשולבת שלה לפיתוח תוכנות במערכת ההפעלה אנדרואיד שנפוצה בטלפונים חכמים. סביבה זו התבססה על קוד המקור של גרסת הקהילה של IntelliJ IDEA.

סביבות נוספות אשר מתבססות על IntelliJ הן AppCode, CLion, DataGrip, GoLand, PhpStorm, Pycharm, Rider, RubyMine, WebStorm ו-MPS.

## דרישות מערכת

## פיצ'רים

IntelliJ IDEA מספק מספר שירותים כגון השלמה של קוד באמצעות ניתוחו, שיפור של הקוד מבלי לשנות את משמעותו (Code Refactoring), ניפוי שגיאות, זיהוי בעיות פוטנציאליות באמצעות ניתוח הקוד, והצעות לתיקון.

בנוסף, IntelliJ מספק שילוב בין כלי עזר כגון grunt, bower, gradle ו־SBT.

ניתן לגשת ישירות למסדי נתונים (Databases) כגון Microsoft SQL Server, Oracle, PostgreSQL, SQLite ו־MySQL בגרסת המלאה (Ultimate Edition) של IntelliJ באמצעות הכלי DataGrip, שגם הוא מבית JetBrains.

שפות תכנות נתמכות:
* Clojure (באמצעות תוסף)
* CloudSlang (באמצעות תוסף)
* Dart (באמצעות תוסף)
* Elm (באמצעות תוסף)
* Erlang (באמצעות תוסף)
* Go (באמצעות תוסף)
* Gosu (באמצעות תוסף)
* Groovy
* Haskell (באמצעות תוסף)
* Haxe (באמצעות תוסף)
* Java
* Julia (באמצעות תוסף)
* Kotlin
* Lua (באמצעות תוסף)
* Perl (באמצעות תוסף)
* Python (באמצעות תוסף)
* Rust (באמצעות תוסף)
* Scala (באמצעות תוסף)
* XML/XSL
* R (באמצעות תוסף)

שפות הנתמכות רק בגרסה המלאה ("Ultimate Edition").
* ActionScript/MXML
* CoffeeScript
* HTML/XHTML/CSS
* JavaScript
* PHP (באמצעות תוסף)
* Ruby/JRuby
* SQL
* TypeScript

## קישורים חיצוניים

* 
"IntelliJ IDEA :: Java refactoring plus sophisticated code refactoring for JSP, XML, CSS, HTML, JavaScript" . JetBrains.

## הערות שוליים

קטגוריה:סביבות פיתוח משולבות
קטגוריה:Java
קטגוריה:תוכנות שהושקו ב-2001
Power (שיר של ליטל מיקס)

"**Power**" (בעברית: "**כוח**") הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר סטורמזי. השיר יצא לאור ב-26 במאי 2017, כסינגל מתוך אלבומה החמישי של הלהקה *[[Glory Days]]*, על ידי חברת התקליטים סייקו מיוזיק. השיר הוא הסינגל הרביעי והאחרון מתוך האלבום.

השיר הגיע למקום השישי במצעד הסינגלים הבריטי.

## רקע וכתיבה
השיר נכתב על ידי רובופופ, קמיל פרסל, ג'יימס אברהארט וסטורמזי והופק על ידי אלקטריק, ג'ו קירנס, מאט ראד וסטיב ג'יימס. איגוד תעשיית ההקלטות הבריטי העניק לשיר את תואר הפלטינה הכפולה, על מכירות של למעלה מ-1,200,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.

## וידאו קליפ
הווידאו קליפ של השיר הופץ ב-9 ביוני 2017 ובוים על ידי במאית הווידאו קליפים האנה לוקס דייוויס. הוא צולם בלוס אנג'לס, ארצות הברית באפריל 2017, ומציג את חברת הלהקה ג'ייד ת'ירוול רוקדת עם מלכות הדראג המפורסמות קורטני אקט, וילאם בלי ואלסקה ת'אנדרפאק. בסוף הקליפ, מופיעות האמהות של כל אחת מחברות הלהקה.

הקליפ הרשמי של השיר פורסם בתחילת יוני 2017, תוך שצבר למעלה מ-305 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי ג'יימס אברהרט
קטגוריה:וידאו קליפים שבוימו על ידי האנה לוקס דייוויס
קטגוריה:שירי להט"ב
קטגוריה:שירים עם נושאים פמיניסטיים
פטרה דה סוטר

**פטרה דה סוטר** (בלועזית: **Petra De Sutter**; נולדה ב-10 ביוני 1963) היא גינקולוגית ופוליטיקאית בלגית מטעם המפלגה הירוקה  המשמשת גם כסגנית ראש ממשלת בלגיה, אלכסנדר דה-קרו מ-1 באוקטובר 2020. בתפקיד זה היא מפקחת על הממשל הציבורי בבלגיה. ומפעלים ציבוריים. בעבר הייתה גם חברה בפרלמנט האירופי.

דה סוטר היא השרה הטרנסג'נדרית הראשונה באירופה.

## קריירה פוליטית
בבחירות 2014 לפרלמנט האירופי מטעם בלגיה, מוקמה דה סוטר במקום השני ברשימת הפלגה הירוקה הפלמית. לאחר שהמפלגה לא קיבלה מספיק קולות בשביל שני מושבים, נותרה דה סוטר מחוץ לפרלמנט. אף על פי כן, נבחרה על ידי מפלגתה לשבת בסנאט הבלגי. בכך הפכה לאישה הבלגית הראשונה שנכנסה לפרלמנט מטעם המפלגה.

בנוסף לתפקידה בסנאט, שימשה דה סוטר כחברת המשלחת הבלגית לאספה הפרלמנטרית של מועצת אירופה משנת 2014 עד 2019. כחברה בקבוצת הסוציאליסטים, הדמוקרטים והירוקים , הייתה חברה בוועדה לענייני הגירה, פליטים ועקורים בוועדה לכללי נוהל, חסינות ועניינים מוסדיים, בוועדת המשנה לבריאות הציבור ופיתוח בר קיימא ובוועדת האתיקה. היא שימשה ככתבת האספה בנושא זכויות ילדים ביחס להסדרי פונדקאות ועל תנאי הקליטה של פליטים ומהגרים.

מתחילת הקריירה פוליטית שלה, נלחמת דה סוטר על נושאים חשובים דוגמת הסדרי פונדקאות בבלגיה ובאירופה וכמו כן נלחמת רבות על זכויות להט"ב.

ב-15 בספטמבר 2018 הוכרז כי דה סוטר תתמודד על מקום במפלגה הירוקה האירופית , לאחר ששני המועמדים המובילים לבחירות לפרלמנט האירופי לשנת 2019 החליטו שלא להתמודד. לאחר שהצטרפה לפרלמנט, היא עמדה בראש הוועדה לשוק הפנימי והגנת הצרכן, היא הייתה הפוליטיקאית הירוקה הראשונה בתפקיד זה. בשנת 2020 הצטרפה גם לוועדה המיוחדת לטיפול בחולי סרטן. בנוסף, כחלק מעבודת המפלגה הירוקה, הייתה דה סוטר חלק מהמשלחת של הפרלמנט ליחסים עם מדינות דרום אסיה (בנגלדש, בהוטן, האיים המלדיביים, נפאל, פקיסטן וסרי לנקה).

ב-1 באוקטובר 2020 הושבעה דה סוטר כאחת משבעה סגני ראשי הממשלה בממשלתו של ראש ממשלת בלגיה אלכסנדר דה-קרו, והפכה לפוליטיקאית הטרנסג'נדרית הבכירה ביותר באירופה.

בזמן מלחמת חרבות ברזל, לאחר תגובת ישראל לטבח שערך החמאס, קראה להטיל על ישראל סנקציות בינלאומיות, וגינתה גם את חמאס: "זהו ארגון טרור. טרור עולה כסף וחייבות להיות סנקציות על החברות והאנשים שמממנים את חמאס". גם בספטמבר 2024 היא גינתה את ישראל וכינתה את התפוצצות זימוניות חזבאללה "מתקפת טרור" ו”הסלמה אכזרית של אלימות”.

## קישורים חיצוניים

* 

* 

## הערות שוליים

קטגוריה:פוליטיקאיות טרנסג'נדריות
קטגוריה:פוליטיקאיות בלגיות
קטגוריה:חברי הפרלמנט האירופי מטעם בלגיה
קטגוריה:בוגרי אוניברסיטת גנט
קטגוריה:בלגיות שנולדו ב-1963
קטגוריה:בלגים שנולדו ב-1963
קרחון פולאר טיימס

**קרחון פולאר טיימס** (באנגלית: **Polar Times Glacier**) הוא קרחון באזור חוף אינגריד כריסטנסן, בארץ הנסיכה אליזבת, שבאנטארקטיקה.

הקרחון זורם לכיוון צפון בין נונאטאק סווארתהאוזן לנונאטאק בויד, ונשפך אל חלקו המערבי של מדף הקרח פבליקיישנז.

## היסטוריה
### גילוי ומיפוי הקרחון

הקרחון מופה על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947.

### מקור השם

רוסקו נתן לקרחון את שמו.

רוסקו קרא לקרחון על שם כתב העת פולאר טיימס, שפורסם על ידי אגודת חקר הקטבים האמריקאית (American Polar Society), בעיר ניו יורק.

## לקריאה נוספת

• Jayaprasad, P.; Rajak, D. R.; Singh, R. K.; Oza, S. R.; Sharma, R.; Kumar, R., **[https://ui.adsabs.harvard.edu/abs/2014ISPAr.XL8..525J/abstract Ice calving and deformation from Antarctic Ice margins using RISAT-1 circular polarization SAR data]**, ISPRS - International Archives of the Photogrammetry, Remote Sensing and Spatial Information Sciences, Volume XL-8, 2014, pp.525-529 DOI: 10.5194/isprsarchives-XL-8-525-2014

• Liu, Tingting & Niu, Muye & Yang, Yuande. (2017), **[https://www.researchgate.net/publication/322091392_Ice_Velocity_Variations_of_the_Polar_Record_Glacier_East_Antarctica_Using_a_Rotation-Invariant_Feature-Tracking_Approach Ice Velocity Variations of the Polar Record Glacier (East Antarctica) Using a Rotation-Invariant Feature-Tracking Approach]**, Remote Sensing. 10. 42. 10.3390/rs10010042

• Liang, Qi & Zhou, Chunxia & Howat, Ian & Jeong, Seongsu & Ruixi, Liu & Chen, Yiming. (2019), **[https://www.researchgate.net/publication/331133509_Ice_flow_variations_at_Polar_Record_Glacier_East_Antarctica Ice flow variations at Polar Record Glacier, East Antarctica]**, Journal of Glaciology. 1-9. 10.1017/jog.2019.6

• PRAVEEN K THAKUR, ARPIT CHOUKSEY, S P AGGARWAL and A SENTHIL KUMAR, **[https://insa.nic.in/writereaddata/UpLoadedFiles/PINSA/2017_Art12.pdf Polar Ice Sheet and Glacier Studies – Indian Efforts in last Five Years]**, Proc Indian Natn Sci Acad 83 No. 2 June Thematic Issue 2017 pp. 415-425 DOI: 10.16943/ptinsa/2017/48946

## קישורים חיצוניים
* קרחון פולאר טיימס באתר הסקר הגאולוגי של ארצות הברית
* קרחון פולאר טיימס באתר הגאזט האנטארקטי של ממשלת אוסטרליה
* קרחון פולאר טיימס באתר הגאזט האנטארקטי המשווה SCAR של ממשלת אוסטרליה
* קרחון פולאר טיימס באתר הספרייה הלאומית של אוסטרליה
* מזג אוויר נוכחי מעודכן בקרחון פולאר טיימס
** תחזית מזג אוויר עדכנית ארוכת טווח עבור קרחון פולאר טיימס
** סטטיסטיקות מזג אוויר ונתוני מזג אוויר היסטוריים עבור קרחון פולאר טיימס

## הערות שוליים

פולאר טיימס
טלי וייס

**טלי וייס** (נולדה ב-27 במאי 1977) היא משוררת ועורכת ספרותית ישראלית.

## ביוגרפיה
טלי וייס נולדה בחיפה לשושנה ואברהם, ילידי ישראל. לה אחות אחת, נירית. בגיל 6 עברה עם משפחתה לכרמיאל ולמדה בתיכון "מגדים" בעיר. שירתה בצה"ל כמש"קית ח"ן בחיל החינוך.

בעלת תואר ראשון בתקשורת וניהול מהמסלול האקדמי המכללה למינהל ותואר שני בספרות בתוכנית לכתיבה יוצרת מאוניברסיטת חיפה (סיימה ב-2008). למדה לימודי תעודה בתסריטאות באוניברסיטה הפתוחה וביבליותרפיה במכללת אורנים.

וייס מציירת והציגה מציוריה בתערוכות מקומיות באזור עמק יזרעאל.

רווקה ומתגוררת ברמת ישי.

## פועלה הספרותי

בשנת 1997 וייס הוציאה לאור את ספר ביכוריה, לאחר זכייה בתחרות שירה לצעירים על שם עמליה פנדריך. נכון ל-2023, פרסמה שבעה ספרי שירה.

שיריה פורסמו בעיתונות היומית; בכתבי עת בהם: מאזניים, הליקון, משיב הרוח, המוסך, ליריקה ועוד; באתרים ספרותיים בעברית, באנגלית ובספרדית וכן במספר אנתולוגיות.

וייס ערכה מעל שלושים ספרי שירה, שיצאו לאור בהוצאות: פרדס, צבעונים עמדה גוונים, פיוטית, ארגמן-מיטב ועוד.

בין השנים 2017–2018 ערכה את כתב העת המקוון לשירה "קֶפֶל".

וייס מנחה לכתיבה יוצרת באזור הצפון.

### פעילות התנדבותית

בין השנים 2010 ל-2016 יזמה וייס והנחתה יחד עם אבי פן מפגש חודשי של ערבי שירה בקריית טבעון, בחנות "קרון הספרים", התארחו כמאה משוררים ומשוררות מכל רחבי ישראל וקראו משיריהם, לצד קטעי נגינה של מוזיקאים.

לספרה השני, "שירים שקטים", הוקמה בשנת 2012 אפליקציה ייחודית וראשונה מסוגה, אשר זכתה לאלפי הורדות מהחנות של אפל עד הסרתה מהחנות ב-2015.

## ספריה
# סיאם - בהוצאת סער (1997)
# שירים שקטים - בהוצאת גוונים (2010)
# כמו נוצה - בהוצאת עקד (2013)
# טבורו של הלילה - בהוצאת אבן חושן (2015)
# השעה היפה - בהוצאת עמדה (2018)
# דבר מה נעלם – בהוצאת עמדה (2021)
# שמחה קטנה - בהוצאת קפל (2023)

## קישורים חיצוניים
* 
* טלי וייס, באינסטגרם
* טלי וייס, בפייסבוק
* 
* טלי וייס, באתר סימניה
* שושנה ויג, קריאה בשיריה של טלי וייס מתוך ספרה "כמו נוצה", באתר Youtube, 29 בינואר 2014
* כשאתה לצידי - טלי וייס. משה פיינה - לחן, גיטרה ושירה. שירי פיינה - שירה וחליל, באתר Youtube, 26 בפברואר 2014
* פואטיקאמרה מארחת את המשוררת טלי וייס, באתר Youtube, 18 ביוני 2018
* תפילה על המיטה - לחן וביצוע על ידי שירי עמית (שירק'ה), לפי מילים של טלי וייס, YouTube יוני 2022

### משיריה
* מבחר שירים, באתר ליריקה
* מבחר שירים, באתר הספרייה העברית בברלין

## הערות שוליים

קטגוריה:משוררות ישראליות
קטגוריה:בוגרות המסלול האקדמי המכללה למינהל
קטגוריה:רמת ישי: אישים
קטגוריה:עורכות ספרותיות ישראליות
קטגוריה:חיילי חיל החינוך והנוער
קטגוריה:ישראליות זוכות פרסים: שירה
קטגוריה:ישראליות שנולדו ב-1977
יחסי אוגנדה–מלזיה

**יחסי אוגנדה–מלזיה** הם יחסי החוץ הדו-צדדיים בין מלזיה לאוגנדה. למלזיה אין שגרירות באוגנדה ואילו לאוגנדה יש נציבות עליונה בקואלה לומפור אשר מוסמכת גם לברוניי, אינדונזיה, הפיליפינים, תאילנד, וייטנאם, לאוס, קמבודיה ומיאנמר.

## היסטוריה
שתי המדינות היו בעבר חלק מהאימפריה הבריטית ואוגנדה כוננה יחסים דיפלומטיים עם מלזיה מיד לאחר השגת עצמאותה בשנת 1962.

## יחסים כלכליים
בשנת 1998 חתמו מלזיה ואוגנדה על מזכר הבנות לקראת הסכם שיתוף פעולה כלכלי, מדעי, טכני ותרבותי. בעוד שבשנת 2011, מלזיה ואוגנדה חתמו על הסכמה לתקנים במהלך פגישת CHOGM בפרת'. אוניברסיטה מלזית החליטה גם לפתוח קמפוס באוגנדה. כמה מחברות שמן הדקלים המלזיות כבר פעלו בקלנגלה בהזמנתו של הנשיא יוורי מוסווני. חברת דקל נפט מלזית נוספת גם השקיעה במדינה סך של 10 מיליון דולר.

## הערות שוליים

קטגוריה:ערכים ללא קטגוריות פיזיות - יחסי חוץ
התורה חסה על ממונם של ישראל

**התורה חסה על ממונם של ישראל** הוא עיקרון הלכתי הקובע כי במקרה של הפסד ממון מרובה, אפשר במקרים מסוימים להקל בהלכה. מפני ש"אין ראוי לחכם להתחסד ולחזר אחר החומרות יותר מדאי אלא יחוס על ממונן של ישראל".

## מקור
מקור העיקרון הוא בתורה בפרשת מצורע על נגעי בתים: . את ההוכחה מבאר רש"י: 

המדרש לומד עיקרון זה מפסוק אחר: . מכאן שחסים גם על ממונם (צאנם - בעירם).

לימוד נוסף הוא מ. מכאן שחסים על ממונם ונותנים להם למכור לנכרי.

לימוד רביעי הוא מזה שחלב נבלה וטרפה מותרים בהנאה אף על פי שאסורים באכילה. .

## בהלכה
* על פי עיקרון זה מסביר התלמוד בבלי את המשנה הקובעת ששופר לתקיעת תעניות נעשה בציפוי כסף (הזול) ולא בציפוי זהב (היקר). עם זאת מסייג התלמוד וכותב שכבוד יום טוב עדיף מעיקרון זה ולכן בו כן עושים שופר בציפוי זהב.
* את הקלפי (תיבה) בה ערך הכהן גדול גורל בין שני השעירים ביום הכיפורים בבית המקדש עשו מעץ, ולא מכסף או זהב מכח העיקרון "התורה חסה על ממונם של ישראל".
* במשנה מובא שהמחתה שבה היה הכהן חותה את הגחלים ממערכה שנייה של קטורת להכניסם על המזבח הפנימי של קטורת שחרית וערבית לא הייתה של זהב אלא של כסף, כי התורה חסה על ממונם של ישראל.

## מול שיקולים אחרים
* העיקרון של התורה חסה על ממונם של ישראל נדחה מול כבוד יום טוב. אמנם קלפי של גורל אינו נחשב כבוד יום טוב מפני שהוא רק מכשיר קרבן ואינו מהתורה.
* קיימת שיטה בתלמוד בבלי שעקרון "התורה חסה על ממונם של ישראל" נדחה מול העיקרון בכלי שרת בית המקדש של .
* העיקרון של התורה חסה על ממונם של ישראל נדחה מול איסור מהתורה, כאכילת נבלות.

## קישורים חיצוניים
* התורה חסה על ממונם של ישראל, אנציקלופדיה יהודית דעת.
* התורה חסה על ממונם של ישראל, מחלקי המים.
* יוסי צוראל, "אין עניות במקום עשירות" לעומת "התורה חסה על ממונם של ישראל", עלון שבות 91
* 

## הערות שוליים

קטגוריה:כללים ועקרונות בהלכה
קטגוריה:אמרות חז"ל
יחסי קפריסין–קרואטיה

**יחסי קפריסין–קרואטיה** הם יחסי החוץ בין קפריסין לקרואטיה.

## סקירה כללית
שתי המדינות כוננו יחסים דיפלומטיים ב-4 בפברואר 1993. שגרירות קרואטיה ברומא, איטליה מוסמכת גם לקפריסין. לקרואטיה יש קונסוליית כבוד בניקוסיה. שגרירות קפריסין בווינה, אוסטריה מוסמכת גם לקרואטיה. לקפריסין יש קונסוליית כבוד בזאגרב. שתי המדינות חברות מלאות באיחוד האירופי ובמועצת אירופה. קפריסין הצטרפה לאיחוד האירופי בשנת 2004, וקרואטיה הצטרפה לאיחוד האירופי בשנת 2013.

## קישורים חיצוניים
* משרד החוץ הקרואטי: רשימת חוזים דו-צדדיים עם קפריסין

קטגוריה:ערכים ללא קטגוריות פיזיות - יחסי חוץ
יחסי ערב הסעודית – פולין

**יחסי ערב הסעודית–פולין** הם היחסים הבילטרליים בין ערב הסעודית לפולין.

## היסטוריה
שמאל|ממוזער|שגרירות ערב הסעודית בוורשה
אף על פי שפולין וערב הסעודית תומכות במערב, והן בעלות ברית של ארצות הברית וקשורות הדוקות עם נאט"ו, פולין נבדלת מסעודיה מבחינה פוליטית. אף על פי כן, בין שתי המדינות נותרות מערכת יחסים לבבית. מלבד קשר כלכלי חזק, הצדדים האחרים במערכת היחסים מתקדמים באיטיות רבה.

## נציגויות דיפלומטיות
* פולין מחזיקה בערב הסעודית שגרירות בריאד.
* ערב הסעודית מחזיקה בפולין שגרירות בוורשה.

## קישורים חיצוניים

* שגרירות רפובליקת פולין בריאד, ערב הסעודית 
* שגרירות ממלכת ערב הסעודית ברפובליקה של פולין

## הערות שוליים

קטגוריה:ערכים ללא קטגוריות פיזיות - יחסי חוץ
Secret Love Song

"**Secret Love Song**" (בעברית: "**שיר אהבה סודי**") הוא סינגל שהוקלט על ידי להקת הפופ הבריטית ליטל מיקס, בשיתוף עם הזמר-יוצר האמריקאי ג'ייסון דירולו. השיר יצא לאור ב-3 בפברואר 2016, כסינגל מתוך אלבומה השלישי של הלהקה *[[Get Weird]]*, על ידי חברות התקליטים סייקו מיוזיק וקולומביה רקורדס.

השיר הגיע למקום השישי במצעד הסינגלים הבריטי.

## רקע וכתיבה
השיר נכתב על ידי ג'יז אשורסט, אמה רוהאן, רייצ'ל פורנר וג'ייסון דירולו והופק על ידי ג'ייסון דזוזיו. איגוד תעשיית ההקלטות הבריטי העניק לשיר את תואר הפלטינה הכפולה, על מכירות של למעלה מ-1,200,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-350 מיליון השמעות.

## וידאו קליפ
הקליפ הנלווה ש ל-"Secret Love Song" בוים על ידי פרנק בורין. הוא צולם בגשר לונדון, ובגשר מצודת לונדון, בלונדון בממלכה המאוחדת ב-16 וב-17 בדצמבר 2015, בין השעות 13:00 עד 03:00 לפי שעון החוף. הסצנות של ג'ייסון דירולו ב-8 בדצמבר 2015. בקליפ יש התייחסות להומוסקסואליות, הטרוסקסואליות ונישואים בין גזעיים.

נכון לאוקטובר 2020, מונה הצפיות של הקליפ עומד על למעלה מ-320 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי ליטל מיקס
קטגוריה:שירי ג'ייסון דירולו
קטגוריה:שירים באנגלית
קטגוריה:שירים על בגידה: זוגיות
קטגוריה:שירי להט"ב
קטגוריה:שירי לפידים
קטגוריה:בלדות פופ
Hair (שיר של ליטל מיקס)

**Hair** (בעברית: **שיער**) הוא סינגל שהוקלט על ידי להקת הפופ הבריטית ליטל מיקס, בשיתוף עם הראפר שון פול. השיר יצא לאור ב-15 באפריל 2016, כסינגל מתוך אלבומה השלישי של הלהקה *[[Get Weird]]*, על ידי חברת התקליטים סייקו מיוזיק. השיר הוא הסינגל הרביעי והאחרון מתוך האלבום.

השיר הגיע למקום ה-11 במצעד הסינגלים הבריטי.

## רקע וכתיבה
השיר נכתב על ידי אניטה בליי, אדוורד פררה ארפיורד, אין ג'יימס, הנריק ברמן מיכלסן, קמיל פרסל ושון פול והופק על ידי אלקטריק. איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-770,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.

## וידאו קליפ
הקליפ הרשמי של Hair" הופץ ב-20 באפריל 2016, ב-Vevo ובוים על ידי דירקטור X, שביים בעבר את הקליפ לסינגל הראשון של הלהקה, "Black Magic". הקליפ מתמקד במסיבת פיג'מות שבנות הלהקה עורכות, תוך שהן מגלות כי אחד מבני הזוג שלהן (לא במציאות), שון פול, הצטלם עם מישהי אחרת באינסטגרם.

נכון לאוקטובר 2020, מונה הצפיות של הקליפ עומד על למעלה מ-400 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי ליטל מיקס
קטגוריה:שירים באנגלית
קטגוריה:וידאו קליפים שבוימו על ידי דיירקטור X
קטגוריה:שירים על שיער
קטגוריה:שירים עם נושאים פמיניסטיים
קטגוריה:סינגלים בהוצאת סייקו מיוזיק
Love Me Like You

"**Love Me Like You**" (בעברית: **תאהב אותי כמוך**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-25 בספטמבר 2015, כסינגל מתוך אלבומה השלישי של הלהקה *[[Get Weird]]*, על ידי חברות התקליטים סייקו מיוזיק וקולומביה רקורדס.

השיר הגיע למקום ה-11 במצעד הסינגלים הבריטי.

## רקע וכתיבה
השיר נכתב על ידי סטיב מק, אין ג'יימס, קמיל פרסל וג'יימס ניומן והופק על ידי סטיב מק. איגוד תעשיית ההקלטות הבריטי העניק לשיר את תואר הפלטינה, על מכירות של למעלה מ-686,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.

## וידאו קליפ
הקליפ המצורף ל-"Love Me Like You" היה זמין לצפייה ב-10 באוקטובר 2015. הקליפ מתרחש בעת מפגש בבית ספר, דמוי נשף, בו בנות הלהקה מבצעות תנועות ריקוד שונות, תוך שהן לבושות בשמלות ובבגדים מפוארים, עקב הקונספט של אותו הנשף בבית הספר.

נכון לאוקטובר 2020, מונה הצפיות של הקליפ עומד על למעלה מ-210 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:שירים שנכתבו על ידי סטיב מק
קטגוריה:שירים שהופקו על ידי סטיב מק
קטגוריה:שירי דו-וופ
קטגוריה:סינגלים בהוצאת סייקו מיוזיק
Salute (שיר)

**Salute** (בעברית: **הַצדָעָה** או **לְהַצְדִיעַ**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-2 במאי 2014, כסינגל מתוך אלבומה השני של הלהקה בעל אותו השם ''Salute'', על ידי חברות התקליטים סייקו מיוזיק וקולומביה רקורדס.

השיר הגיע למקום השישי במצעד הסינגלים הבריטי.

## רקע וכתיבה
השיר נכתב על ידי תומאס בארנס, פיטר קלהר, בן קון, מייגן קוטון, פרי אדוארדס, ג'סי נלסון, לי-אן פינוק וג'ייד ת'ירלוול והופק על ידי TMS. איגוד תעשיית ההקלטות הבריטי העניק לשיר את תואר הזהב, על מכירות של למעלה מ-476,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.

## וידאו קליפ
את הווידאו קליפ של השיר ביים קולין טילי. הופעת הבכורה שלו הייתה ביוטיוב ב-2 במאי 2014. הוא מציג את הלהקה רוקדת במחסן תת-קרקעי עם פמליה של רקדנים גברים. כפי שצוין על ידי קדין גריפיתס מ-Bustle, חברי הלהקה נלסון ואדוארדס "אפילו צועדות יחד עם הגברים בשלב מסוים בקליפ".

נכון לאוקטובר 2020, מונה הצפיות של הקליפ עומד על למעלה מ-170 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2013
קטגוריה:סינגלים מ-2014
קטגוריה:שירי ליטל מיקס
קטגוריה:שירים באנגלית
קטגוריה:וידאו קליפים שבוימו על ידי קולין טילי
קטגוריה:שירים עם נושאים פמיניסטיים
קטגוריה:סינגלים בהוצאת סייקו מיוזיק
טיבריוס השלישי, קיסר האימפריה הביזנטית

**טיבריוס השלישי** (ביוונית: **Τιβέριος**) היה קיסר האימפריה הביזנטית מפברואר 698 עד ליולי או אוגוסט 705.

## ביוגרפיה
הלכה למעשה אין כל מידע על חייו של טיבריוס עד לשנת 696, הוא מופיע בכתבי ההיסטוריונים הביזנטיים כקצין בצבאו של לאונטיוס השני, קיסר האימפריה הביזנטית. הוא נשלח כחלק מהצבא הביזנטי על מנת להדוף פלישה של צבא מוסלמי של החליפות של בית אומיה לפרובינציה אפריקה. המוסלמים הצליחו לכבוש את קרתגו והניסיונות הביזנטיים לכבוש את העיר מחדש לא צלחו. הצבא הביזנטי בראשות מפקדי הצבא נסוגו לכרתים שם הוחלט להקדיש את המשאבים לסילוקו של לאונטיוס.

אף על פי שלא היה הקצין הבכיר הוא הוכתר לקיסר ושינה את שמו מאפסימר (Apsimar) לשם טיבריוס השלישי. תחת פיקודו נע צבא המורדים במהירות. הם הפליגו לקונסטנטינופול וצרו על העיר. לאחר מספר חודשים, במהלכם השתוללה בעיר מגפת דבר, נכנס טיבריוס לעיר כמנצח תפס את לאונטיוס כרת את אפו והיגלה אותו למאסר במנזר.

טיבריוס לא חזר לנסות לעקור את אחיזת בית אומיה באפריקה והקדיש את המשאבים המוגבלים של צבא האימפריה להתכתשויות עם הצבא של החליפות בארמניה. שטחים אלו עברו מיד ליד אך בסיכומו של דבר הביזנטים לא הצליחו להדוף את הצבא של החליפות מאזור ארמניה.

טיבריוס פעל לחזק את הנוכחות הביזנטית.

בשנת 705 חזר יוסטיניאנוס השני לזירה הפוליטית כשהוא נתמך על ידי טרבל, שליט הבולגרים בחבל הבלקן. יוסטיניאנוס הסתער על קונסטנטינופול עם צבא של 15,000 פרשים בולגרים, אך לא הצליח לכבוש את העיר בכוח. לכן חדרו הוא וכמה מרעיו לעיר דרך אמת מים שלא הייתה בשימוש, ארגנו את תומכיהם, ותפשו את העיר בהפיכה צבאית לילית. יוסטיניאנוס הוציא להורג את יריביו לאונטיוס וטיבריוס, כמו גם אלפים מתומכיהם, ושב לכס הקיסרות בשנת 705.

הוא הוצא להורג בתאריך לא ידוע, ככל הנראה באוגוסט 705 או פברואר 706, גופתו הושלכה לים אך מאוחר יותר, בתאריך לא ידוע הועברו שרידיו לכנסייה על האי קינאליאדה  בים מרמרה.

## קישורים חיצוניים

* 

קטגוריה:קיסרי האימפריה הביזנטית
קטגוריה:אישים שהוצאו להורג
קטגוריה:נפטרים ב-705
Word Up!

**** (בעברית: **מילה למעלה!**) הוא סינגל שהוקלט על ידי הלהקה קמאו, מתוך אלבום אולפן בעל אותו השם, **. השיר יצא לאור ב-27 במאי 1986, על ידי חברות התקליטים אטלנטה ארטיסט, מרקורי רקורדס ופוליגרם רקורדס, כסינגל רשמי מתוך האלבום.

השיר הגיע למקום השישי במצעד הבילבורד הוט 100.
## רקע וכתיבה
השיר נכתב על ידי אריק פרס, ג'דאן אנדינו, חורחה קלאס וישוע קמאצ'ו והופק על ידי פרס, קלאס ולואיס אנג'ל אוניל. איגוד תעשיית ההקלטות המקסיקני העניק לשיר את תוארי הזהב, פלטינה ויהלום, על מכירות של למעלה מ-390,000 עותקים במדינה, מה שהופך אותו לאחד מהשירים הנמכרים ביותר במקסיקו באותה השנה בה יצא.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-530 מיליון השמעות.

## גרסאות כיסוי
במהלך השנים, הקולט השיר מספר פעמים תוך שהגרסה המצליחה ביותר שלו הוקלטה על הלקה ליטל מיקס. להלן חלק מההקלטות המחודשות של השיר:
* בשנת 1994, הקליטה הלהקה גאן את השיר מחדש כחלק מהאלבום, *Swagger*.
* בשנת 1999, הקליטה הזמרת-יוצרת מל בי את השיר כחלק מהפסקול, *[[אוסטין פאוורס: המרגל שתקע אותי|Austin Powers: The Spy Who Shagged Me: Music from the Motion Picture]]*.
* בשנת 2004, הקליטה הלהקה קורן את השיר מחדש כחלק מאלבום הלהיטים, *Greatest Hits, Vol. 1*.
* בשנת 2007, הוקלט השיר מחדש על ידי המוזיקאי ג'אן דיליי כחלק מהאלבום, *Mercedes-Dance-Live*.

## מיקומי שיא

## גרסתה של ליטל מיקס

להקת הבנות הבריטית ליטל מיקס הקליטה את השיר מחדש בשנת 2014. הוא הופץ דיגיטלית ב-16 במרץ 2014, ולאחר מכן יצא גם בפורמט פיזי על גבי תקליטור, במטרה לעזור בקידום המכירות של השיר ברחבי הממלכה המאוחדת. השיר לא נכלל באף אלבום של ליטל מיקס.

השיר הגיע למקום השישי במצעד הסינגלים הבריטי.

### רקע
ליטל מיקס הכריזו לראשונה על הסינגל ב-16 בינואר 2014, באמצעות הטוויטר הרשמי של הלהקה. השיר הושמע לראשונה ברדיו 1 של ה-BBC ב-20 בינואר 2014, במהלך תוכנית ארוחת הבוקר של ניק גרימשאו. העטיפה הרשמית של הסינגל נחשפה ב-24 בינואר 2014.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.

### וידאו קליפ
הצילומים לקליפ החלו בתחילת פברואר 2014. הלהקה פרסמה תמונה בלעדית מהקליפ ב-25 בפברואר 2014. הקליפ הוצג לראשונה בתוכנית הטלוויזיה שואו צ'ארט ב-28 בפברואר 2014, ופורסם ב-Vevo ב-3 במרץ 2014. הוא מציג בתוכו ידוענים כמו ניק גרימשאו, לואי ספנס, לואי סמית', ארלין פיליפס, מלאני סי וכריס בארי.

נכון לאוקטובר 2020, מונה הצפיות של הקליפ עומד על למעלה מ-145 מיליון צפיות.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:שירי 1986
קטגוריה:סינגלים מ-1986
קטגוריה:סינגלים מ-1994
קטגוריה:סינגלים מ-1999
קטגוריה:סינגלים מ-2004
קטגוריה:סינגלים מ-2014
קטגוריה:שירי ליטל מיקס
קטגוריה:שירים באנגלית
קטגוריה:שירים מסרטי קולנוע
קטגוריה:שירי פאנק (Funk) אמריקאיים
קטגוריה:סינגלים שהגיעו למקום הראשון בניו זילנד
Little Me

**Little Me** (בעברית: **אני הקטנה**) הוא סינגל שהוקלט על ידי להקת הפופ הבריטית ליטל מיקס. השיר יצא לאור ב-30 בדצמבר 2013, כסינגל מתוך אלבומה השני של הלהקה ''Salute'', על ידי חברות התקליטים סייקו מיוזיק וקולומביה רקורדס.

השיר הגיע למקום העשירי במצעד השירים שבלבנון.

## רקע וכתיבה
השיר נכתב על ידי פרי אדוארדס, ג'ייד ת'ירלוול, ג'סי נלסון, לי-אן פינוק, TMS ואין ג'יימס והופק על ידי TMS גם כן. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-283,000 עותקים במדינה, מה שהופך אותו לאחד מהשירים הנמכרים ביותר של הלהקה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-42 מיליון השמעות.

## וידאו קליפ
בראיון ל-FrontRowLiveEnt.com, בנוגע לקליפ הרשמי, אמרה ג'סי נלסון: "מעולם לא עשינו קליפ כזה לפני כן. זה מאוד אישי ומשמעותי. זה מאוד כנה". הקליפ הוקרן לראשונה ב-18 בדצמבר 2013. הוא מציג את חברות הלהקה, כשהן ילדות קטנות כביכול, כשם השיר.

נכון לאוקטובר 2020, מונה הצפיות של הקליפ עומד על למעלה מ-55 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ליטל מיקס
קטגוריה:שירים באנגלית
קטגוריה:שירים על נוסטלגיה
קטגוריה:שירים עם נושאים פמיניסטיים
קטגוריה:וידאו קליפים בשחור-לבן
קטגוריה:וידאו קליפים שבוימו על ידי דיירקטור X
קטגוריה:סינגלים בהוצאת סייקו מיוזיק
רועה אנגלי

**רועה אנגלי** (באנגלית: **English Shepherd**) הוא גזע נדיר של כלב רועים, שמקורו בארצות הברית, ונראה לראשונה ב. הוא צאצא של סוגי קולי שהובא לעולם בידי מתיישבים בריטים.

## תיאור
הרועה האנגלי הוא גזע כלבים בגודל בינוני, שוקל בין 18–27 ק"ג (40–60 פאונד) ובגובה 46–58 ס"מ (18–23 אינץ'), הכלבים לעיתים קרובות גבוהים יותר מן הכלבות. לגזע יש פרווה כפולה ארוכה חלקה או גלית ובעל זנב פרוותי. באופן מסורתי יש לו שילוב של ארבעה צבעים שונים: שחור וחום, שחור ולבן, סייבל ולבן או שחור, לבן וחום.

## היסטוריה
במאה ה-17 הובאו דרך מתיישבים מבריטניה ואירלנד גזעי קולי שונים כגון הבורדר קולי, קולי גס-שיער וכדומה ליבשת אמריקה שם הרבעה ביניהם יצרה את הרועה האנגלי. הוא שותף לשושלת של הזנים לעיל וכן הרועה האוסטרלי המודרניים. אבותיו של הרועה האנגלי שמשו רבות בחוות במדינות מזרח אמריקה. הוא שימש בעיקר כרועה צאן ובקר אם כי הוא גם היה כלב שמירה וצד חולדות ומכרסמים דומים. במקור הוא נקרא רועה חווה אמריקאי אך ב-2003 שונה השם לרועה אנגלי. הגזע לא מוכר בידי מועדון המלונה האמריקאי (UKC).

## אופי והתנהגות
הרועה האנגלי הוא כלב אינטליגנטי, מצחיק, אוהב, תלותי ועקשן. ידוע כמתנשא בקרב אנשים זרים.

הרועה האנגלי קשור מאוד לבעליו ואוהב להיות בשליטה. אהבתם וקשרם לבעליהם גורמים להם להיות כלבי משפחה טובים.

הרועה האנגלי, בדומה לרועה האוסטרלי ולבורדר קולי, זקוק למרחב רב ולכן יכול להיות כלב חווה מצוין.

## קישורים חיצוניים

## הערות שוליים

קטגוריה:כלבי רועים
לוקאס בראבו

**לוקאס בראבו** (בצרפתית: **Lucas Bravo**; נולד ב-26 במרץ 1988) הוא שחקן ודוגמן צרפתי.

## ביוגרפיה
בראבו נולד בניס, צרפת; בנם של שחקן הכדורגל הצרפתי דניאל בראבו (אנ') ושל הזמרת אווה בראבו. את לימודיו התיכוניים עשה בבית הספר Lycée Pasteur (תיכון פסטר) בניי-סיר-סן. 

## קריירה
בראבו עבד כסו שף, לפני שקיבל את תפקידו הראשון  בסרט הקצר "כתוביות" משנת 2013. באותה שנה הופיע בשני פרקים בסדרת הטלוויזיה הצרפתית "Sous le soleil de Saint-Tropez". 

בשנת 2014 הוא שיחק בתפקיד משנה בסרט הקולנוע "La crème de la crème". 

בשנת 2020 לוהק לתפקיד הראשי בסדרת הטלוויזיה האמריקאית "אמילי בפריז" בנטפליקס. בסדרה מגלם בראבו את מושא האהבה של אמילי, השף הצרפתי, גבריאל.

באוקטובר 2021 לוהק בראבו לתפקיד בסרט הקולנוע "כרטיס לגן עדן" של הבמאי הבריטי אול פארקר. 

בראבו היה דוגמן ודגמן בין השאר לחברת האופנה שאנל.

בראבו השתתף בהפקת אופנה לחברת רנואר הישראלית בפברואר 2026, במהלכה הגיע לסט הצילומים בישראל.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה צרפתים
קטגוריה:דוגמנים צרפתים
קטגוריה:צרפתים שנולדו ב-1988
מתווה הרמזור

**מתווה הרמזור** (או **מודל הרמזור**, או **תוכנית הרמזור**) היא שיטה לסיווג יישובים בישראל, כחלק מהמאמצים להתמודד עם מגפת הקורונה בישראל.

יוזם התוכנית, פרופ' רוני גמזו, ניסה להכניס את התוכנית מתחילת תפקידו בתפקיד "ממונה הקורונה" (ראש תוכנית "מגן ישראל") הראשון (23 ביולי 2020). רק ב-30 באוגוסט 2020 אישרה ממשלת ישראל את תוכנית הרמזור, שנכנסה לתוקף החל מה-6 בספטמבר 2020.

## היסטוריה
בתחילת מגפת הקורונה בישראל, צעדי הטיפול במגפה היו ארציים ולא דיפרנציאליים. במקביל, החל מאפריל 2020, הוטלו לעיתים סגרים מקומיים באמצעות תקנות שעת חירום (נגיף הקורונה החדש) (אזור מוגבל) ביישובים ושכונות עם תחלואה גבוהה.

באפריל 2020 הוצעו שורה של יוזמות להתמודדות עם שגרה בצל נגיף הקורונה. הוצעה גם תוכנית הכוללת מינוי מנהל יחיד לאירוע וחלוקה של הארץ לאזורים לפי תמרורים וניהול המעברים בין האזורים האלה על פני תקופות ארוכות. התכנית נגנזה ובמקומה הועדפה תוכנית המטה לביטחון לאומי שלא יושמה.

בסוף יולי, לאחר מינוי רוני גמזו לממונה הקורונה, יזם גמזו את תוכנית הרמזור. אישור התכנית נדחה כמה פעמים.

במסגרת התכנית שאושרה בממשלה, יישובים שונים דורגו לפי צבע ולא הייתה הגבלה מעבר בין יישובים (פרט למקרים של הטלת סגר באישור הממשלה באמצעות חוק סמכויות מיוחדות להתמודדות עם נגיף הקורונה החדש). ביישובים הוגדרו רמות שונות של התקהלות מותרת בהתאם לצבע. הרמזור התקיים במקביל למתווים ארציים – חינוך, תעופה, תחבורה, מקומות עבודה. התוכנית הותירה מגבלות איסור על אולמות אירועים בחלל סגור, מועדונים, אירועי ספורט, פארקי מים ושעשועים וירידים.

לאחר תחילת התכנית, ב-6 בספטמבר 2020, היו אמורים להתחיל סגרים על ערים אדומות מסוימות, אך מתווה התוכנית התגלה ככישלון, מכיוון שיישובים רבים הוגדרו כ"אדומים". לאחר לחצים הומרו הסגרים שתוכננו לסגר לילי בלבד, ורק בכ-40 יישובים. גם ההצעה להטיל סגר ארצי ב-18 בספטמבר לא יושמה.

לאחר הסגר, מודל הרמזור שימש לקביעת סגר מקומי בערים אדומות. בתחילה היו הקלות ארציות (כמו פתיחת גני ילדים) ובהמשך נוספו הקלות שונות בערים ירוקות וצהובות. מגבלת ההתקהלות נשארה ארצית. הוטל סגר ארצי נוסף בדצמבר ולאחריו צבע הרמזור קבע את פתיחת בתי הספר והגנים בלבד.

מתווה הרמזור בבתי הספר בוטל בינואר 2022.

[שמאל|ממוזער|200px|"[דרכון ירוק|תו ירוק" באפליקצית הרמזור]]

## עקרונות התוכנית
* ניהול דיפרנציאלי של הטיפול בהתפשטות המחלה על בסיס נתונים אזוריים.
* 4 מדרגים: ירוק, צהוב, כתום, אדום על בסיס נתוני תחלואה (חולים חדשים, קצב גידול, שיעור חיוביים).
* הפעלת הגבלות קבע להתקהלות, המותאם לכל אחד מהצבעים.
* הגבלות נוספות ותמיכה ביישובים על פי צבעם.

## שיטת קביעת המדרגים
כל יישוב יקבל ציון שבועי אשר מורכב משיעור החולים החדשים, אחוז הבדיקות החיוביות וקצב הגידול במאומתים בקורונה. הציון יינתן בין 0 ל-10 לפי המשתנים הבאים:
* מספר החולים החדשים בשבוע ביחס לגודל האוכלוסייה.
* שיעור הבדיקות החיוביות בשבוע.
* קצב גידול מספר החולים החדשים בכל רשות מקומית בשבוע.

## יישום "רמזור" לטלפון חכם
משרד הבריאות הכין יישום לטלפונים חכמים (אנדרואיד וiOS) כדי לתמוך במתווה הרמזור ולהציג בצורה את ההנחיות המשתנות בין יישובים שונים בארץ, בין היתר תוך שימוש ב-GPS. באפליקציה זו ניתן להציג דרכון ירוק. האפליקציה פועלת בארבע שפות: עברית, ערבית, אנגלית ורוסית.

## קישורים חיצוניים
*מודל הרמזור מתוך אתר משרד הבריאות
*מודל הרמזור מתוך אתר מגן ישראל
*מודל הרמזור ומתווה לתפילה באלול ובתשרי מתוך אתר משרד הבריאות
## הערות שוליים

קטגוריה:מגפת הקורונה בישראל
אדוארד וילייר ריפיל

**אדוארד וילייר ריפיל** (באנגלית: **Edward Villiers Rippingille**; בערך 1790 – 1859) היה צייר בצבעי שמן וצבעי מים אנגלי, שהיה חבר באסכולת בריסטול. היה מקורב במיוחד לאדוארד בירד ולפרנסיס דנבי.

## ביוגרפיה
ריפיל נולד בקינגס לין, נורפוק, בנו של חקלאי. מאמינים כי שנת לידתו היא 1790 ולא 1798, כפי שחשבו בעבר. בשנת 1813 הציג באגודת האמנים נורויץ', והציג גם באקדמיה המלכותית לאמנויות.

### אסכולת בריסטול
הוא עבר לבריסטול, שם השתתף בפעילות הקמה של אסכולת בריסטול. הציור "מסיבת הרישומים בליי וודס" של ריפיל (1828 לערך) מתארת טיול רישומים של קבוצת האמנים, ביער ליי. הוא עבד באופן הדוק במיוחד עם אדוארד בירד, והושפע מציור הז'אנר שלו, שהיה נטורליסטי וצבעוני. בשנת 1814 שניהם הציגו עבודות באקדמיה המלכותית באותו נושא.

ריפיל היה גם חבר קרוב של פרנסיס דנבי, וסגנונו התפתח לצד הסגנון של דנבי בהשפעת בירד. בשנת 1819 זכה ריפיל בהצלחה באקדמיה המלכותית עם "משרד הדואר". בשנת 1822 הציג באקדמיה המלכותית הציור "הגיוס", יצירה בסגנון בירד, ואת "מסע ההלוויה של ויליאם קאנינג'". יצירות אלה היו בין הישגיו הטובים ביותר של ריפיל בתחומי הז'אנר והציור ההיסטורי.

בשנת 1824 היה אחד ממארגני התערוכה הראשונה בבריסטול של אמנים מקומיים. בשנת 1824 הציג את "ארוחת הבוקר" באקדמיה המלכותית. זהו הציור הידוע ביותר שלו. הוא מתאר כמה מהדמויות הספרותיות הקשורות לבריסטול: סמואל טיילור קולרידג', ויליאם וורדסוורת' ורוברט סותי.

### שנים מאוחרות יותר
בשנת 1830 עזב ריפיל את בריסטול ונסע לצרפת וגרמניה. הוא חזר ללונדון שם התחתן בשנת 1832, לפני שנסע שוב לצרפת, בחברת ג'יימס בייקר פיין.

בשנת 1835, כשחזר ללונדון, ערך תערוכה משלו ברחוב ריג'נט. משנת 1837 ערך שוב מסעות לאיטליה והתרכז בנושאים איטלקיים.

הוא נפטר ב־22 באפריל 1859 בווסט מידלנדס.

לריפיל היה אח, אלכסנדר, שהיה גם צייר שעבד בבריסטול.

## גלריה

File:Richard Roberts portrait.jpg | ריצ'רד רוברטס

File:Edward Villiers Rippingille (1798-1859) - The Stage-Coach Breakfast - 624187 - National Trust.jpg | ארוחת הבוקר

File:Rippingille Portrait of a young lady 1851.jpg | דיוקן של אישה צעירה

File:Edward Villiers Rippingille (1798-1859) (possibly) - Reading the Gazette - 94033 - National Trust.jpg| קוראים עיתון


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו במאה ה-18
קטגוריה:בריטים שנפטרו ב-1859
יחסי הפיליפינים – סרי לנקה

יחסי **הפיליפינים–סרי לנקה** הם היחסים הבילטרליים בין הפיליפינים לבין סרי לנקה.

## היסטוריה
היחסים הדיפלומטיים בין הפיליפינים לסרי לנקה נוצרו בינואר 1961 כאשר הפיליפינים פתחו משרד שליחות דיפלומטי בקולומבו. לסרי לנקה הייתה משלחת לקשרים עם הפיליפינים שיושבת ביפן. המשימות הדיפלומטיות של שתי המדינות במנילה ובקולומבו הועלו לשגרירויות ב-1964 וב-1966 בהתאמה. עם זאת, שתי המדינות החליטו לסגור את שגרירויותיהן ב-30 ביוני 1993.

בספטמבר 1998, סרי לנקה פתחה מחדש את משלחתה הדיפלומטית במנילה, המונעת על ידי אינטרס לתאם עם בנק הפיתוח האסייתי, שממוקם במנילה. הפיליפינים, כחברה מייסדת באיגוד מדינות דרום-מזרח אסיה, תרמו גם הם להחלטה לפתוח מחדש את שגרירותה. כדי להנציח יחסים דו צדדיים חיוביים, סרי לנקה העניקה פיל בשם מלי לפיליפינים, שמטופלת כעת על ידי ממשלת העיר מנילה דרך הגנים הזואולוגיים והבוטניים של מנילה.

הפיליפינים מחזיקים קונסוליית כבוד בסרי לנקה.

## יחסים כלכליים
ישנם 400–500 עובדים פיליפינים בסרי לנקה.

## הערות שוליים

קטגוריה:ערכים ללא קטגוריות פיזיות - יחסי חוץ
Franchise

**Franchise** (בעברית: **זִכָּיוֹן**) הוא שיר מאת הראפר האמריקאי טראוויס סקוט בהשתתפות הראפרים יאנג ת'אג ו- השיר יצא לאור ב-25 בספטמבר 2020, מלווה בווידאו שצולם בחלקו באנגליה ובאחוזתו של מייקל ג'ורדן בשיקגו. במקור נקרא השיר "**White Tee**", ודגם את השיר בעל השם הזהה מאת להקת Dem Franchize Boyz. השיר כולל צלילי גיטרה בס כבדים ומדבר על ההצלחה המסחרית של הראפרים.

השיר הגיע לראש מצעד "בילבורד הוט 100" האמריקאי ב-10 באוקטובר 2020 והפך לשירו הרביעי של סקוט שמגיע להישג זה, שירו השני של יאנג ת'אג ושירה הראשון של M.I.A. בכך הפך סקוט לאמן הראשון בהיסטוריית המצעד ששלושה משיריו הגיעו לראש המצעד בפחות משנה. הוא הופיע לראשונה במצעד במצעד הבילבורד גלובל 200.

## רקע
ביולי 2020 הושמע השיר בקצרה לראשונה על ידי סקוט והמפיק צ'ייס בי במהלך בפרק העשירי של "WAV Radio". גרסה זאת של השיר כללה רק את יאנג ת'אג ונקראה "White Tee". ב-16 בספטמבר השיר היה זמין להזמנה מראש באתר האינטרנט של סקוט. סקוט סיפר כי גייס את M.I.A. להופיע בשיר כשהיא פנתה אליו על מנת שיופיע באלבום האולפן הבא שלה.

## לחן
בפזמון, השיר דוגם ומהווה מחווה לשיר "White Tee" של להקת הראפ האמריקאית Dem Franchise Boyz. מבחינה לירית, הראפרים מדברים על הצלחתם, על פני צלילי בס כבדים. סקוט מתייחס בשיר לספייק לי, "זוטרופוליס" ולבמאי ג'ף פולאק, בעוד יאנג ת'אג "מחדש את האנרגיה" של שירו, "The London", ומזכיר את פופ סמוק.

## וידאו קליפ
הווידאו קליפ שודר לראשונה בקולנועי IMAX נבחרים לפני הקרנת הסרט "Tenet", אשר לו הקליט סקוט את השיר "The Plan". בחצות של אותו היום יצא הקליפ לאור ביוטיוב. הקליפ בוים על ידי סקוט ווייט טראש טיילר וצולם באנגליה ובאחוזתו של מייקל ג'ורדן בשיקגו. הקליפ נפתח עם קטעי וינטאג' של ג'ורדן שעוזב את האחוזה ברכב ריינג' רובר אדום, סצנה שנלקחה מהסדרה התיעודית "מייקל ג'ורדן: הריקוד האחרון". לאחר מכן הקליפ נחתך למכוניות יוקרה המגיעות לביתו של ג'ורדן; בשאר הקליפ מוצגות גם מכוניות יוקרתיות שונות. בתוך האחוזה נראה סקוט עם נשים, משחק על מגרש הכדורסל וחוגג על הדשא. הוא ויאנג ת'אג משחקים גולף ופוקר, בעוד M.I.A. רוקדת בשדה מוקף מראות וכבשים. הסצנות של M.I.A. צולמו בריי, אנגליה, והיא לובשת חליפה עשויה מכמעט 600 פרחים, שהוצמדו לגופה.

## הצלחה מסחרית
"Franchise" הגיע למקום הראשון במצעד ה"בילבורד הוט 100" עם 19.4 מיליון השמעות בפלטפורמות הזרמות המוזיקה, בנוסף ל-98,000 יחידות שנמכרו. הסינגל צנח למקום ה-25 בשבוע השני לכניסתו למצעד ובכך הפך לצניחה השנייה הגדולה ביותר מהמקום הראשון בתולדות המצעד אחרי השיר "Trollz" של 6ix9ine וניקי מינאז', שצנח למקום ה-34.

"Franchise" הופיע לראשונה במקום השביעי במצעד הבילבורד גלובל 200.

## הופעות חיות
סקוט ויאנג ת'אג ביצעו את השיר בהופעת הבכורה בתצוגת האופנה "Savage X Fenty Show Part 2" של ריהאנה ב-2 באוקטובר 2020. באותו היום הראפרים ביצעו את השיר עם M.I.A. בתוכנית האירוח של ג'ימי קימל.

## רמיקס
גרסת רמיקס של השיר בהשתתפות הראפר האמריקאי פיוצ'ר יצאה לאור ב-7 באוקטובר 2020. עם זאת, הגרסה זכתה גם לביקורת על הסרת רוב הקטעים של הזמרת M.I.A.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי טראוויס סקוט
קטגוריה:שירי יאנג ת'אג
קטגוריה:שירי פיוצ'ר
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה כפולה בארצות הברית
קטגוריה:סינגלים בהוצאת אפיק רקורדס